CELEX: 31985R0400
Language: el
Date: 1985-02-15 00:00:00
Title: Κανονισμός (ΕΟΚ) αριθ. 400/85 της Επιτροπής της 15ης Φεβρουαρίου 1985 για την τροποποίηση του κανονισμού (ΕΟΚ) αριθ. 467/77 σχετικά με τη μέθοδο και το επιτόκιο που πρέπει να εφαρμοστούν για τον υπολογισμό των εξόδων χρηματοδότησης των παρεμβάσεων που συνίστανται σε αγορές, αποθεματοποίηση και διάθεση

Avis juridique important

|

31985R0400

Κανονισμός (ΕΟΚ) αριθ. 400/85 της Επιτροπής της 15ης Φεβρουαρίου 1985 για την τροποποίηση του κανονισμού (ΕΟΚ) αριθ. 467/77 σχετικά με τη μέθοδο και το επιτόκιο που πρέπει να εφαρμοστούν για τον υπολογισμό των εξόδων χρηματοδότησης των παρεμβάσεων που συνίστανται σε αγορές, αποθεματοποίηση και διάθεση  

Επίσημη Εφημερίδα αριθ. L 048 της 16/02/1985 σ. 0026 - 0027 Ισπανική ειδική έκδοση: Κεφάλαιο 03 τόμος 33 σ. 0193  Πορτογαλική ειδική έκδοση : Κεφάλαιο 03 τόμος 33 σ. 0193 

***** ΚΑΝΟΝΙΣΜΟΣ (ΕΟΚ) αριθ. 400/85 ΤΗΣ ΕΠΙΤΡΟΠΗΣ  της 15ης Φεβρουαρίου 1985  για την τροποποίηση του κανονισμού (ΕΟΚ) αριθ. 467/77 σχετικά με τη μέθοδο και το επιτόκιο που πρέπει να εφαρμοστούν για τον υπολογισμό των εξόδων χρηματοδότησης των παρεμβάσεων που συνίστανται σε αγορές, αποθεματοποίηση και διάθεση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 περί των γενικών κανόνων για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1716/84 (2), και ιδίως το άρθρο 5,  Εκτιμώντας:  ότι, λόγω του ιδιαίτερα υψηλού επιπέδου των αποθεμάτων βουτύρου στην παρέμβαση, ο κανονισμός (ΕΟΚ) αριθ. 2268/84 της Επιτροπής της 31ης Ιουλίου 1984 σχετικά με την ειδική πώληση βουτύρου παρέμβασης προς εξαγωγή προς ορισμένες χώρες αριθ. όπως τροποποιήθηκε τελευταία από τον κανονισμό (ΕΟΚ) αριθ. 2955/84 (4), προβλέπει στο άρθρο 4 προθεσμία πληρωμής μετά την παραλαβή του προϊόντος από τον αγοραστή· ότι παρόμοια προθεσμία προβλέπεται στο άρθρο 16 του κανονισμού (ΕΟΚ) αριθ. 2956/84 της Επιτροπής της 18ης Οκτωβρίου 1984 σχετικά με τη διάθεση του βουτύρου σε μειωμένη τιμή (5), όπως τροποποιήθηκε από τον κανονισμό (ΕΟΚ) αριθ. 3073/84 (6)·  ότι το σύστημα που ισχύει σήμερα, όσον αφορά τα έξοδα τοκισμού για τα κεφάλαια που δεσμεύονται σε εθνικό επίπεδο, βασίζεται στη μέση ποσότητα του προϊόντος που βρίσκεται σε απόθεμα ανά μήνα·  ότι, για να ληφθεί υπόψη αυτή η προθεσμία πληρωμής, πρέπει να εισαχθεί μια εξαίρεση για τις σχετικές πωλήσεις, προσαρμόζοντας τη μέθοδο υπολογισμού των εξόδων τοκισμού· ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 467/77 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3617/83 (8)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 467/77 προστίθεται η ακόλουθη παράγραφος 6:  «6. Όσον αφορά τις πωλήσεις βουτύρου από τον οργανισμό παρέμβασης που αναφέρονται στον κανονισμό (ΕΟΚ) αριθ. 2268/84 της Επιτροπής (1), όπως τροποποιήθηκε (2), τον κανονισμό (ΕΟΚ) αριθ. 2955/84 (2), και στον τίτλο ΙΙ του κανονισμού (ΕΟΚ) αριθ. 2956/84 της Επιτροπής (3), εφόσον η πραγματική προθεσμία πληρωμής μετά την παραλαβή του βουτύρου υπερβαίνει τις 30 ημέρες, τα έξοδα χρηματοδότησης, τα οποία υπολογίζονται σύμφωνα με τις διατάξεις που περιλαμβάνονται στις προηγούμενες παραγράφους, αυξάνονται κατά ένα ποσό το οποίο προκύπτει από τον εξής υπολογισμό:  M  x  D  x  i  365  M = ποσό που καταβάλλεται από τον αγοραστή  D = αριθμός ημερών μεταξύ πληρωμής και παραλαβής του προϊόντος, που μειώνεται κατά 30 ημέρες  i = επιτόκιο που αναφέρεται στο άρθρο 2.  (1) ΕΕ αριθ. L 208 της 3. 8. 1984, σ. 35.  (2) ΕΕ αριθ. L 279 της 23. 10. 1984, σ. 1.  (3) ΕΕ αριθ. L 279 της 23. 10. 1984, σ. 4.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Νοεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Φεβρουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 216 της 5. 8. 1978, σ. 1.  (2) ΕΕ αριθ. L 163 της 21. 6. 1984, σ. 1.  (3) ΕΕ αριθ. L 208 της 3. 8. 1984, σ. 35.  (4) ΕΕ αριθ. L 279 της 23. 10. 1984, σ. 1.  (5) ΕΕ αριθ. L 279 της 23. 10. 1984, σ. 4.  (6) ΕΕ αριθ. L 288 της 1. 11. 1984, σ. 83.  (7) ΕΕ αριθ. L 62 της 8. 3. 1977, σ. 9.  (8) ΕΕ αριθ. L 358 της 22. 12. 1983, σ. 21.